૨૦ ફેબ્રુઆરીએ, ગ્રીનલેન્ડમાં તાપમાન થીજવાના તાપમાનની ઉપર જ માત્ર નહોતું- ૩૨ ડિગ્રી ફૅરનહિટ (૦ ડિગ્રી સે.) પરંતુ તે ૨૪ કલાકથી વધુ આટલા તાપમાને રહ્યું તેમ ડેનિશ મીટિરિયૉલૉજિસ્ટ ઇન્સ્ટિટ્યૂટના આંકડા કહે છે. અને ગત શનિવારે (૨૪ ફેબ્રુઆરીએ) ગ્રીનલેન્ડના ઉત્તર ભાગમાં તાપમાન ૪૩ ડિગ્રી ફે (૬ ડિગ્રી સે)એ પહોંચી ગયું હતું. અગ્રણી હવામાન વૈજ્ઞાનિકો ટ્વિટર પર આ ઘટનાને ‘પાગલ’, ‘વિચિત્ર’ ‘ગભરાવનારી’ અને ‘આઘાતજનક’ ગણાવી રહ્યા છે. હવામાનની જે સ્થિતિઓ આ વિચિત્ર તાપમાન ઊછાળા માટે કારણભૂત છે તે, દાયકામાં એક વાર બનતા પહેલાં પણ આવી ચૂકી છે, તેમ નિષ્ણાતોનું કહેવું છે. આવો છેલ્લો ઊછાળો ફેબ્રુઆરી ૨૦૧૬માં આવ્યો હતો. એક દાયકા પૂર્વે કરતાં આ તાજેતરનો સમય હતો, તેમ નેશનલ ઑશિયનિક ઍન્ડ ઍટ્મૉસ્ફિયરિક ઍડ્મિનિસ્ટ્રેશન ખાતે પેસિફિક મરીન એન્વાયરન્મેન્ટ લેબોરેટરી (પીએમઇએલ)નું કહેવું છે. અને દરિયા-બરફમાં ઝડપી ઘટાડાની સાથે આર્ક્ટિકમાં તાપમાનમાં વધારો એક નવા પ્રકારનું હવામાન પ્રતિભાવ વર્તુળ સર્જી રહ્યું છે. તેનાથી આર્ક્ટિક ઉષ્ણતામાં વધારો થઈ રહ્યો છે જેનાથી વૈજ્ઞાનિકોએ વિચાર્યું હતું તેના દાયકાઓ પહેલાં આર્ક્ટિક સમુદ્રને પીગળવાનું શરૂ થઈ ગયું છે.